Embutės pilis

Embutės pilis (latv. Embūtes pils) – kuršių, vėliau vokiečių pilis kuršių Bandavos žemėje, dab. Pietų Kuršo savivaldybėje, prie Embutės. Istorija Žinoma nuo 1244 m. pabaigos, kai kuršių medinę pilį (vok. Amboten) užvaldė Livonijos ordino krašto magistras Ditrichas fon Griuningenas. Kariaudamas su Griuningenu, 1245 m. pr. pilį puolė Lietuvos didysis kunigaikštis Mindaugas, bet neužėmė. 1253 m., kaip pažymi Hermano Vartbergės kronika, pilis atiteko Kuršo vyskupui. 1265 m. magistras Konradas fon Mandernas 0,5 km į pietus nuo buvusios kuršių pilies jam pastatydino mūrinę pilį. Nuo XVI a. kaip pilis nenaudota, vėliau tapo dvaro buveine. 1700 m. Šiaurės karo metu pilis sugriauta. XVIII a. pilies mūrai panaudoti dvaro sodybos pastatui, vėliau jis išplėstas iki pilies bokšto. 1919 m. dvaro pastatą sudegino bermontininkai. Taip pat skaitykite Embutės mūšis Šaltiniai Nuorodos Embutės pilies istorija[neveikianti nuoroda]